stanford-oval/wikipedia huggingface dataset:
גור עופר
ספריו

1967. The Service Industries in a Developed Economy: Israel as a Case Study. F.A. Praeger Publishers, N.Y. (in cooperation with the Bank of Israel).
1973. The Service Sector in Soviet Economic Growth: A Comparative Study. Harvard University Press (in Harvard Economic Studies, jointly with the Russian Research Center Series).
1992. The Soviet Household Under the Old Regime: Economic Conditions and Behavior in the 1970s. (With Aaron Vinokur). Cambridge University Press.
1992. Trials of Transition: Economic Reform in the Farmer Communist Bloc. (Edited with Michael Keren). Westview Press.
1995. Reforming Planned Economies in a an Integrating World Economy. (With Barry Bosworth). The Brookings Institution Washington D.C.
1997. Governments and Health System: Implications of Differing Involvements (Co-Editor, edited by David Chinitz and Joshua Cohen, and others). John Wiley & Sons Ltd. .
פרסומים מרכזיים

"חזון לירושלים, תוכנית לשיקום ירושלים, בירת ישראל", בעריכת גור עופר, מכון ירושלים, 2009.
ברוך רוזן, גור עופר, מרים גרינשטיין, יאיר בירנבאום ויונתן הלוי, "הנגישות הכלכלית של שירותי רפואה פרטיים, בבתי חולים ציבוריים בירושלים", ביטחון סוציאלי, 2006.
Karnit Flug, Nitsa (Kaliner) Kasir and Ofer Gur, "Absorption of Soviet Immigrants into the Israeli Labor Market: Occupational Substitution and Retention", in: "Immigrants: Liability or Asset?", Naomi Carmon (editor), p. 279-378, 1993.
Karnit Flug, Nitsa (Kaliner) Kasir and Ofer Gur, "The Absorption of Soviet Immigrants into the Labour Market: Aspects of Occupational Substitution and Retention", in: "Russion Jews on Three Continents – Migration and Resettlement", Lewin-Epstein, Ro'u and Ritterbans (editors), p. 433-470, 1997.
הערות שוליים

↑  גור עופר, קרנית פלוג וניצה (קלינר) קסיר, "קליטה בתעסוקה של עולי ברית המועצות בשנת 1990 והלאה: היבטים של שמירה והחלפת משלחי יד", רבעון לכלכלה 148.
↑  ברוך רוזן, גור עופר ומרים גרינשטיין, שר"פ בבתי חולים בירושלים - סוגיות נבחרות, מכון ברוקדייל, 2006
↑  בית חולים ציבורי יוקם באשדוד. ומה רע? שר"פ בתוך בית חולים?, 2011
↑  ראובן גרונאו וגור עופר (עורכים), הרפורמה במערכת הבריאות: עבר ועתיד, פורום קיסריה 2001
↑  גור עופר באתר GRAVEZ
| --- | --- |
בקרת זהויות :  NLI: 987007304688005171  PLWABN: 9810649485805606  BIBSYS: 90839099  BnF: cb12179642t (data)  GND: 123891329  ISNI: 0000 0001 2013 053X  LCCN: n79041842  NTA: 096024739  ORCID: 0000-0002-1209-7781  SUDOC: 03036664X  VIAF: 71433311   WorldCat (עם VIAF): 71433311
הסופרליגה האלבנית בכדורסל

| --- | --- |
 תחום:  כדורסל 
 מדינות:  אלבניה 
 תקופת הפעילות:  1946–הווה (כ־79 שנים) 
 
הסופרליגה האלבנית בכדורסל (באלבנית Superliga Shqiptare e Basketbollit) היא ליגת הכדורסל הבכירה באלבניה שנוסדה ב-1946 עם הקמת איגוד הכדורסל באלבניה, שיאנית הזכיות היא פרטיזן טירנה עם 33 אליפויות.
מבנה הליגה ושיטת המשחקים

הליגה מורכבת מ-6 קבוצות המשחקות בשיטה של שלושה סבבים 15 משחקים כל אחת.
לאחר תום הסיבוב השלישי מתחלקת הליגה. הקבוצות שסיימו במקומות 1 ו-4 מעפילות לחצי גמר הפלייאוף המתקיים בשיטת הטוב מ-5 בחצי הגמר והגמר. הקבוצה במקום ה-6 נושרת לליגה ה-2.
מבנה הליגה ושיטת המשחקים > קבוצת הליגה > עונת 2024/2025

בהסהלידה לכה
טאוטה דורס
ק.ב טירנה
קאמזה באסקט
ווזניה שקודרה
אפולוניה פייאר
אליפות לפי קבוצה

פרטיזן טירנה (33)
ק.ב טירנה (21)
ווזניה שקודרה (9)
קאמזה באסקט (6)
טאוטה דורס (4)
בהסהלידה לכה (1)
גוגה בסקט (1)
קי.אס. פוגרדץ (1)
דינמו טירנה (1)
לורן גרוף

| --- | --- |

 לידה:  23 ביולי 1978 (בת 46) קופרסטאון, ארצות הברית 
 מדינה:  ארצות הברית 
 מקום לימודים:  אוניברסיטת ויסקונסין-מדיסון, קולג' אמהרסט 
 שפות היצירה:  אנגלית 
 סוגה:  Literary fiction
 פרסים והוקרה:  מלגת גוגנהיים (2018) 
 www.laurengroff.com
 
לורן גרוף (באנגלית: Lauren Groff; נולדה ב-23 ביולי 1978) היא סופרת אמריקאית. היא כתבה חמישה רומנים ושני אוספי סיפורים קצרים. ספריה כוללים את "הסודות של אגם טמפלטון (2008), "אלות גורל וזעם" (2015), "פלורידה" (2018), "מטריקס" (2022) ו-"The Vaster Wilds"‏ (2023).
ביוגרפיה

גרוף נולדה וגדלה בקופרסטאון, ניו יורק, ארצות הברית. היא סיימה את לימודיה במכללת אמהרסט ובאוניברסיטת ויסקונסין-מדיסון עם תואר שני באמנויות יפות בספרות.
קריירה

הרומן הראשון של גרוף, "הסודות של אגם טמפלטון" (The Monsters of Templeton), פורסם על ידי היפריון ב-5 בפברואר 2008, והופיע לראשונה ברשימת רבי המכר של הניו יורק טיימס. הרומן זכרה לביקורות חיוביות של סטיבן קינג, שקרא אותו לפני הפרסום וכתב ביקורת מוקדמת באנטרטיינמנט ויקלי. הרומן היה ברשימה הקצרה לפרס אורנג' לסופרים חדשים בשנת 2008, ונבחר לאחד הספרים הטובים ביותר של 2008 על ידי אמזון וסן פרנסיסקו כרוניקל.
"הסודות של אגם טמפלטון" הוא סיפור עכשווי על חזרה הביתה לטמפלטון, המייצגת את קופרסטאון, ניו יורק. ברומן משובצות דמויות מההיסטוריה של העיירה וכן מהספר "החלוצים" של ג'יימס פנימור קופר, שגם הוא מתרחש בעיירה דמיונית בשם טמפלטון המייצגת את קופרסטאון.
אוסף הסיפורים הקצרים הראשון של גרוף, "Delicate Edible Birds", יצא לאור בינואר 2009. סיפורים ממנו פורסמו בעיתונים פלואשר, פייב פוינטס, האטלנטיק והניו יורקר. ובאנתולוגיות: "Best New American Voices 2008" ו-"Pushcart Prize XXXII" ו-Best Stories American Short" במהדורות 2007, 2010 ו-2014.
הרומן השני של גרוף, "ארקדיה", יצא לאור ב-2012 ומספר את סיפורו של הילד הראשון שנולד בקומונה בדיונית משנות ה-60 בצפון מדינת ניו יורק. הוא היה רב מכר של הניו יורק טיימס ובוקסנס, זכה לביקורות חיוביות מ-New York Times Sunday Book Review, הוושינגטון פוסט, ו-The Miami Herald. הרומן הוכר כאחד הספרים הטובים ביותר של 2012 על ידי הניו יורק טיימס, הוושינגטון פוסט, NPR, ווג, הגלוב והמייל, Christian Science Monitor, ו-Kirkus Reviews.
הרומן השלישי שלה, "אלות גורל וזעם" יצא לאור ב-2015 והיה גם הוא לרב-מכר של הניו יורק טיימס ובוקסנס. הרומן הוא דיוקן של נישואים של 24 שנים משתי נקודות מבט, תחילה של הבעל ואחר כך של האישה. הוא היה מועמד לפרס הספר הלאומי לספרות לשנת 2015, פרס מעגל מבקרי הספר הלאומי לשנת 2015, והופיע ברשימות ספרות רבות "המיטב של 2015", כולל הבחירה על ידי Amazon.com כ- הספר הטוב ביותר לשנת 2015. נשיא ארצות הברית ברק אובמה בחר בו כספר האהוב עליו בשנת 2015.
בשנת 2017, מגזין גרנטה הכתיר את גרוף לאחת ממיטב הסופרים האמריקאים הצעירים בדורה. בשנת 2018, היא קיבלה מלגת גוגנהיים בסיפורת.
ספרה החמישי של גרוף, אוסף סיפורים קצרים בשם "פלורידה", יצא לאור ב-2018. פלורידה זכה בפרס הסיפור לאוספי סיפורים קצרים שפורסמו בשנת 2018. הוא היה גם פיינליסט לפרס הספר הלאומי לספרות לשנת 2018 . ה"גרדיאן" כינה את הסיפור של גרוף "מאבק הירואי נגד הדרך שבה אנחנו חיים עכשיו, נגד בזבוז, נגד הסביבות המלאכותיות שבהן אנחנו מוצאים את עצמנו המתוחזקות על ידי תאגידים, אבל באותה מידה נגד הלחצים על נשים להיות אמהות, נשים, אחיות מצוינות ללא רבב מאהבות, חברות, בתוך מצב העניינים הקשה הזה".
הרומן הרביעי של גרוף, "מטריקס", יצא לאור ב-2021. מטריקס עוסק ב"מארי דה פראנס בת השבע-עשרה... שנשלחה לאנגליה כדי להיות אם המנזר החדשה של מנזר עני, אשר נזירותיו גוססות מרעב ומחלות". ה"אובזרבר" כינה את הרומן "יצירה בדיונית היסטורית מוזרה ופואטית המתרחשת במנזר דמיוני, הביוגרפיה הבדיונית של מיסטיקנית מהמאה ה-12". "מטריקס" היה ברשימה הקצרה לפרס הספר הלאומי לספרות לשנת 2021 ולמדליית אנדרו קרנגי לשנת 2022 למצוינות בסיפורת.
ב-2023 קיבלה את פרס או הנרי.
בשנת 2024, גרוף נכללה ברשימת "טיים 100".
חיים אישיים

גרוף נשואה ואם לשני ילדים ומתגוררת בגיינסוויל, פלורידה. אחותה היא הטריאתלטית האולימפית שרה טרו.
ביבליוגרפיה > רומנים

הסודות של אגם טמפלטון (וויליאם היינמן, 2008,מסת"ב 0434017841) - תורגם לעברית, תרגום: שרון פרמינגר, הוצאת כתר
ארקדיה (Hachette, 2012,מסת"ב 1401340873)
אלות גורל וזעם (וויליאם היינמן, 2015,מסת"ב 1785150146) - תורגם לעברית, תרגום: יעל אכמון, הוצאת כנרת זמורה ביתן
מטריקס (וויליאם היינמן, 2021,מסת"ב 9781785151903)
The Vaster Wilds (ספרי ריברהד, 2023),מסת"ב 9780593418390 .
ביבליוגרפיה > סיפורת קצרה > אוספים

"ציפורים עדינות למאכל" Delicate Edible Birds (2009)
פלורידה (ניו יורק: Riverhead Books, 2018,מסת"ב 9781594634512)
ביבליוגרפיה > סיפורת קצרה > רשימת סיפורים קצרים

| שם הסיפור | שנה | פורסם לראשונה | נדפס/נאסף | הערות |
| --- | --- | --- | --- | --- |
| L. Debard and Aliette | 2006 | The Atlantic | ציפורים עדינות למאכל וסיפורים אחרים |  |
| Lucky Chow Fun | 2006 | Ploughshares | ציפורים עדינות למאכל וסיפורים אחרים |  |
| The Ballad of Sad Ophine |  | הובארט |  |  |
| Elaborate |  | Washington Square |  |  |
| Delicate Edible Birds | 2009 | Glimmer Train | ציפורים עדינות למאכל וסיפורים אחרים |  |
| Above and Below | 2011 | הניו יורקר | פלורידה (2018) |  |
| Amaranth | 2013 | Lucky Peach |  |  |
| Ghosts and empties | 2015 |  | פלורידה (2018) |  |
| The midnight zone | 2016 |  | פלורידה (2018) |  |
| Flower Hunters | 2016 | הניו יורקר | פלורידה (2018) |  |
| Boca Raton | 2018 | סיפורים מקוריים של אמזון |  |  |
| Brawler | 2019 | הניו יורקר |  |  |
| Birdie | 2020 | האטלנטי |  |  |
| The Wind | 2021 | הניו יורקר |  |  |
| Annunciation | 2022 | הניו יורקר |  |  |
ביבליוגרפיה > מחקרים ביקורתיים וסקירות על עבודתה של גרוף

Elkin, Lauren (15 ביוני 2018). "Florida by Lauren Groff review – rage and refusal as Earth reaps the whirlwind". The Guardian. {{cite web}}:  (עזרה)
מסכת כלאיים

מתוך פירוש המשנה לרמב"ם, מסכת כלאים, פרק ז' משנה א'
מַסֶּכֶת כִּלְאַיִם היא המסכת הרביעית בסדר זרעים, שהוא הסדר הראשון מבין שישה סדרי משנה. כמרבית המסכתות בסדר זה, היא מופיעה במשנה, בתלמוד הירושלמי ובתוספתא בלבד, ולא ידוע על תלמוד בבלי עליה.
המסכת עוסקת בדיני "כלאיים", המבוססים בעיקר על הפסוק: "אֶת חֻקֹּתַי תִּשְׁמֹרוּ בְּהֶמְתְּךָ לֹא תַרְבִּיעַ כִּלְאַיִם שָׂדְךָ לֹא תִזְרַע כִּלְאָיִם וּבֶגֶד כִּלְאַיִם שַׁעַטְנֵז לֹא יַעֲלֶה עָלֶיךָ", ועוסקת באופן האיסור, דיני הזרעים, וכו'.
המסכת עוסקת, בין היתר, בסוגי הכלאיים הבאים:
כלאי זרעים: זריעת ירקות, דגנים, קטניות זה עם זה בערבוב, או בתוך כרם.
כלאי אילן: הרכבת רוכב מסוג אחד של אילן על כנה מסוג אחר של אילן.
כלאי בהמה: הכלאת שני מיני בעלי חיים. כמו כן, איסור חרישה בשור וחמור יחדיו.
כלאי בגדים: עירוב צמר ופשתן בבגד אחד (ידוע גם בשם שעטנז).
מיקומה של המסכת בסדר זרעים

לפי הקדמתו של הרמב"ם למשנה, סודרה מסכת כלאיים לאחר מסכת דמאי לפי סדר הופעתם בכתוב. שכן קודם נאמר: "לֹא תְכַלֶּה פְּאַת שָׂדְךָ לִקְצֹר" ורק בהמשך הפרשה מופיעים מצוות כלאיים: "אֶת-חֻקֹּתַי תִּשְׁמֹרוּ בְּהֶמְתְּךָ לֹא תַרְבִּיעַ כִּלְאַיִם שָׂדְךָ לֹא תִזְרַע כִּלְאָיִם וּבֶגֶד כִּלְאַיִם שַׁעַטְנֵז לֹא יַעֲלֶה עָלֶיךָ".
פרקי המסכת

הָחִטִּים (תשע משניות). - דוגמאות למינים שונים ודומים באיסור כלאים.
כָּל סְאָה (אחת עשרה משניות). - מניעת כלאים בהכנות לזריעה והיכר בשדות מעורבים ממינים שונים.
עֲרוּגָה (שבע משניות). - הרחקות והיכר בשדות המעורבים במינים שונים.
קָרַחַת (תשע משניות). - אופני הזריעה המותרים בכרם.
כֶּרֶם שֶׁחָרַב (שמונה משניות). - אופני הזריעה המותרים וקידוש הזריעה האסורה.
אֵיזֶהוּ עָרִיס (תשע משניות). - דיני גפנים המודלים על גדר וכדומה.
הַמַּבְרִיךְ (שמונה משניות). - אופנים בהם הזריעה בכרם אינה מתקדשת.
כִּלְאֵי הַכֶּרֶם (שש משניות). - כלאי בהמה.
אֵין אָסוּר (עשר משניות). - כלאי בגדים.
בסה"כ במסכת 77 משניות.
פרשני מסכת כלאיים

פרק זה לוקה בחסר. אנא תרמו לוויקיפדיה ו.
פרשני מסכת כלאיים > על המשניות (כלאיים)

פירוש המשניות להרמב"ם - לרבי משה בן מימון.
פירוש רע"ב - לרבי עובדיה מברטנורא.
תוספות יום טוב - לרבי יום-טוב ליפמן הלר.
תפארת ישראל - לרבי ישראל ליפשיץ.
הלכתא גבירתא - לרבי ישראל ליפשיץ.
מלאכת שלמה - לרבי שלמה העדני.
פירוש רבינו יצחק בן מלכי צדק סימפונטי.
פירוש הרא"ש- לרבינו אשר.
פירוש רבינו שמשון- לר"ש משאנץ.
הערות שוליים

↑  ספר ויקרא, פרק י"ט, פסוק י"ט
↑  ספר ויקרא, פרק י"ט, פסוק ט'
↑  פרק י"ט, פסוק י"ט
↑  מספר המשניות בכל פרק הוא לפי הספירה במשניות קהתי. בדפוסים אחרים תיתכן חלוקה שונה.
| מסכתות ששה סדרי משנה |
| --- | --- | --- |
| זרעים | ברכות (ב י) • פאה (י) • דמאי (י) • כלאיים (י) • שביעית (י) • תרומות (י) • מעשרות (י) • מעשר שני (י) • חלה (י) • ערלה (י) • ביכורים (י) |  |
| מועד | שבת (ב י) • עירובין (ב י) • פסחים (ב י) • שקלים (י) • יומא (ב י) • סוכה (ב י) • ביצה (ב י) • ראש השנה (ב י) • תענית (ב י) • מגילה (ב י) • מועד קטן (ב י) • חגיגה (ב י) |  |
| נשים | יבמות (ב י) • כתובות (ב י) • נדרים (ב י) • נזיר (ב י) • סוטה (ב י) • גיטין (ב י) • קידושין (ב י) |  |
| נזיקין | מסכת נזיקין: בבא קמא (ב י) • בבא מציעא (ב י) • בבא בתרא (ב י) • סנהדרין (ב י) • מכות (ב י) • שבועות (ב י) • עדיות • עבודה זרה (ב י) • אבות • הוריות (ב י) |  |
| קדשים | זבחים (ב) • מנחות (ב) • חולין (ב) • בכורות (ב) • ערכין (ב) • תמורה (ב) • כריתות (ב) • מעילה (ב) • תמיד (ב) • מידות • קינים |  |
| טהרות | כלים • אהלות • נגעים • פרה • טהרות • מקואות • נידה (ב י) • מכשירין • זבים • טבול יום • ידיים • עוקצים |  |
ב – מסכת שיש עליה תלמוד בבלי     י – מסכת שיש עליה תלמוד ירושלמי
מירב הלינגר

| --- | --- |

מירב הלינגר, 2023
 לידה:  10 בינואר 1989 (בת 36) פתח תקווה, ישראל 
 מוקד פעילות:  ישראל 
 עיסוק:  מוזיקאית
 סוגה:  מוזיקת פופ 
 סוג קול:  מצו-סופרן 
 כלי נגינה:  פסנתר, גיטרה, מערכת תופים 
 חברת תקליטים:  הליקון, מוזיקה ישראלית 
 www.meiravhellinger.com
 
מירב הלינגר, (נולדה ב-10 בינואר 1989) היא זמרת, פזמונאית ומלחינה ישראלית. סגנונה המוזיקלי משלב בלדות פסנתר עם אלמנטים של פופ עכשווי, והיא ידועה בקולה הייחודי ובחתימתה האמנותית האישית.
הלינגר הופיעה על במות רבות והשתתפה בפסטיבלים מרכזיים, בהם פסטיבל הפסנתר, פסטיבל יערות מנשה ופסטיבל אשה. יצירתה זכתה להצלחה בתחנות הרדיו בישראל – הסינגל שלה "אלוהים שישמור לי אותך" שולב בפלייליסט של כאן גימל, וגרסת הכיסוי שלה עם רון בוחניק לשיר "שוב (חזרת פתאום)" זכתה לחשיפה רבה בגלגלצ. בנוסף, שירה "נתמכר שוב" נכלל ברשימת 50 השירים הוויראליים ביותר בישראל.
ביוגרפיה

הלינגר נולדה בפתח תקווה למשפחה ציונית-דתית, בתם של פרופ' משה הלינגר ושל רבקה, מפקחת במשרד החינוך. בצעירותה החלה לכתוב ולשיר, דבר שלא היה מקובל בסביבה הדתית שבה גדלה. היא סיימה את לימודיה באולפנה בפתח תקווה, עשתה שירות לאומי ולאחר מכן למדה בבית מדרש לנשים "מגדל עֹז" שבגוש עציון. בשנת 2013 סיימה את רימון בית ספר למוסיקה במגמת הלחנת שירים. נכון ל-2022 חיה בזוגיות עם אורית, שותפתה לחיים ולעשיה המוזיקלית.
קריירה

בגיל 19 הקליטה את שירה הראשון "מנגנת את חיי" שכתבה והלחינה. את הגיטרות בשיר מנגן דודו טסה. הלינגר הוזמנה לחמם את הופעותיהם של להקת איפה הילד? ודניאלה ספקטור.
בגיל 22 החלה להופיע במופע משלה עם הרכב "הכיסאות הגבוהים". בין היתר הופיעו בתיאטרון תמונע, לבונטין 7 והאוזן בר. במופע התארחו אריאל הורוביץ, יוני רכטר וארי גורלי.
בשנת 2017 שיתפה פעולה עם הזמרות היוצרות שר ניב, רות דנון ורוני וגנר שהקימו את ההרכב "תמונת אישה" והשיקו מופע מחווה לשיריה של תרצה אתר, מופע המפיח חיים מחודשים בשיריה המולחנים של המשוררת. בהופעות התארחו אלונה טוראל, ערן צור ועדי רנרט.
בשנת 2018 השיקה את מופע דואו "פסנתר ונבל" יחד עם דנה וייס-פוגל. מופע אינטימי - אקוסטי איתו ניגנו בבתים ברחבי הארץ.
בשנת 2019 הפיקה, הופיעה וניהלה אמנותית את מופע המחווה לטום וייטס. במופע השתתפו בין היתר עידן אלתרמן, מיקי שביב, סיון טלמור וגדי רונן. באותה שנה הופיעה במסגרת פסטיבל "יערות מנשה" לצד אסף אמדורסקי, ספיר וולך, אביגיל קובארי, אלה רונן, גיל בר הדס, פלורה, יעל קראוס ואחרים.
באוקטובר 2021 הופיעה הלינגר בפסטיבל הפסנתר בתל אביב, שבו אירחה את איה כורם.
בתחילת אפריל 2022 הוציאה הלינגר עם הזמר רון בוחניק, שהשתתף בתוכנית הטלוויזיה הכוכב הבא לאירוויזיון בעונה השלישית, את הדואט  "נתמכר שוב" אותו כתבה והלחינה.
במרץ 2023 הוציאה הלינגר את הסינגל והקליפ "מעבר להר", מתוך אלבומה השלישי. האנימציה לקליפ נעשתה כולה באמצעות טכנולוגיה של בינה מלאכותית.
הלינגר מלווה הרכבים והפקות מוזיקליות כפסנתרנית. בנוסף מנחה הרכבים מוזיקליים באוניברסיטת בר-אילן. היא הלחינה מוזיקה לתיאטרון בשיתוף פעולה עם בית הספר למשחק "הדרך" בגבעתיים, ועם תיאטרון פסיק בירושלים.
ב-1 ביוני 2023 יצא אלבומה השלישי "לקבל אהבה", בליווי סינגל חדש בשם "תפרשי את היד". את השיר כתבה והלחינה הלינגר והפיק מוזיקלית עדי רותם.
טרם יציאתו של האלבום יצאו ארבעה סינגלים מתוכו והושמעו בפלייליסטים רבים בהם ספוטיפיי ובאפל מיוזיק, וזכו להשמעות ברדיו ובטלוויזיה.
בנובמבר 2023 הוציא הלינגר את השיר "עד השמיים" שירו של משה סעידיאן, שנרצח בטבח במסיבת בנובה, הולחן והושר על ידי הלינגר. סעידיאן החליט להישאר לעזור לפצועים במסיבת הטבע ברעים, ונרצח. את השיר כתב סעידיאן במסגרת סדנה לכתיבה. לשיר יצא קליפ בו מופיע סעידיאן. את התמונות וסרטונים תרמו בני המשפחה.
ב-28 במרץ 2024 הוציאה את הסינגל "אלוהים שישמור לי אותך", השיר הראשון שלה אותו כתבה עבור בת זוגה.
ב-28 במרץ 2024 הוציאה את הסינגל "אלוהים שישמור לי אותך", השיר הראשון מתוך אלבום חדש, באותה שנה הוציאה סינגלים נוספים בשם: ״תחרות בלב״, ״הדבר האמיתי״ דואט יחד עם הזמר דניאל ברזילאי ו״שירים זה קסם״.
ב-6 בפברואר 2025 הוציאה את השיר ״מה אמיתי״ שבו היא מארחת את המוזיקאי והראפר ליעם חכמון, השיר מתאר את תחושותיהם של הרבה מאוד ישראלים לאחר טבח שבעה באוקטובר.
חיים אישיים

חיה בזוגיות ולהן ילד. מתגוררת במרכז הארץ.
אלבומים > במבט אחד כחול

בשנת 2016 השיקה את אלבום הבכורה "במבט אחד כחול". האלבום זכה לביקורות מצוינות. שירי האלבום "אם תלך ממני", "שושן צחור" ו-"גלי לאן", נבחרו לשיר השבוע בתחנת 88FM.
במקביל להוצאת האלבום השתתפה הלינגר בפסטיבלים שאון חורף לצד רות שועלי, האחיות ג'משיד, קוסטה קפלן ואחרים ובפסטיבל הפסנתר.
אלבומים > שרשרת פרידות

ב-18 באפריל 2021, השיקה מיני-אלבום שני "שרשרת פרידות". השיר "איילת" הוא הסינגל הראשון שיצא מתוך האלבום והושמע בתחנות רדיו רבות. השיר "נאחזת ברוח" הוא הסינגל השני שיצא וזכה אף הוא להשמעות רבות ולביקורות מצוינות. לשיר "במה אנחנו דומות" הופק קליפ בהשתתפותה של השחקנית לימור גולדשטיין וביימה אורית לוינגר. הקליפ שודר בערוץ המוזיקה IL. בתחילת מאי 2021 קיימה שתי הופעות בכורה עם שירי האלבום החדש: במועדון הצוללת הצהובה בירושלים, ולמחרת גם בתיאטרון תמונע בתל אביב.
בחודש יוני הוציאה הלינגר את הסינגל והקליפ "ימים יעידו", שהפיקו איתמר ציגלר וגדי פטר ושאינו חלק מהאלבום. באוגוסט אותה שנה הושמע השיר בפרק 7 של הטלנובלה "בעלת החלומות" המשודרת בהוט.
אלבומים

2016 - במבט אחד כחול
2021 - שרשרת פרידות
2023 - לקבל אהבה
הערות שוליים

↑  יעקב בר-און, ‏שרה לכולם: הזמרת הדתייה שמופיעה בפני קהל מעורב למרות האיסור, באתר מעריב אונליין, 6 במרץ 2016
↑  יואב קרן, לא מתפשרת על אלוהים או אהבה: "ביום שסיפרתי להוריי על הזוגיות עם אורית, היה חיבוק וגם שבר", באתר ynet, 18 באוקטובר 2021
1 2  שירה ז. כרמל שירה ז. כרמל, מאגר מוזיקאיות: מירב הלינגר
↑   עכבר העיר, בכורה: מירב הלינגר עם "חלום", באתר הארץ, 28 ביולי 2015
↑  תמונת אישה: מופעי מחווה מוזיקליים
↑  70 לטום ווייטס: השירים האהובים, מוסף תרבות - מוזיקה: ישראל היום
↑  פסטיבל יערות מנשה, 2019
↑   מירב הלינגר, סרטון  באתר יוטיוב (אורך: 4:24)
↑  "נתמכר שוב": מירב הלינגר ורון בוחניק בדואט משותף - ישראלה, באתר ישראלה, ‏במרץ 2022
↑  רינת קרמר יבלינוביץ, ‏מעבר להר | מירב הלינגר בסינגל חדש על תקווה, באתר "סרוגים", 9 במרץ 2023
↑  יובל אראל‏, מירב הלינגר – לקבל אהבה, בבלוג של יובל אראל, מגזין מוזיקה ותרבות, 1 ביוני 2023
↑   מירב הלינגר - עד השמיים, סרטון בערוץ "מירב הלינגר", באתר יוטיוב (אורך: 03:35)
↑  גל גנות, "הבנתי שמה שכתבתי למגירה המתין לו": השיר לזכר משה סעדיאן שנרצח ברעים, באתר ynet, 30 בנובמבר 2023
↑  מירב הלינגר / אלוהים שישמור לי אותך | הליקון ארומה מיוזיק גרופ, באתר heliconaroma.co.il, ‏2024-04-03
↑  יוסי חרסונסקי, מירב הלינגר שירים זה קסם, באתר יוסמיוזיק, 3 בנובמבר 2024
↑  מירב הלינגר (2024-08-15), מירב הלינגר ודניאל ברזילאי - הדבר האמיתי, נבדק ב-2025-02-09
↑  מירב הלינגר / במה אנחנו דומות, אתר חברת הליקון
↑  הפתעות השבוע: אמנות, פסטיבל בגליל ומחווה לגששים, נעמה רוזן-קרייף, מוסף תרבות, 27 באפריל 2021, ישראל היום
↑  "זה לא פשוט לשיר את עצמי ואת החיים שלי, זה קשוח", ריקי רט, 25 באפריל 2021, מקור ראשון
↑  יעקב בר-און, ‏"פרידה מהילדה שהייתי": מירב הלינגר חוזרת לשורשים במיני אלבום חדש, באתר מעריב אונליין, 4 במאי 2021
| --- | --- |
בקרת זהויות :  NLI: 987010266206105171
סבת-בית

| --- | --- |
 מדינות:  אתיופיה
 אזורים:  Gurage Zone 
 דוברים:  1,000,000
 כתב:  כתב געז מותאם
 משפחה:  שפות אפרו-אסיאתיות שפות שמיות שמיות דרומיות שפות אתיו-שמיות אתיו-שמיות דרומיות? שפות גוראגה המערביות סבת-בית
 קוד שפה:  ISO 639-3: קוד sgw   גלוטולוג: seba1251
 קוד ISO 639-3:  sgw 
 ראו גם:  שפה • כתב • רשימת שפות
 
סֶבַּת-בֵּית (בסבת-בית: ሰባትቤት "סֶבַּתְבֵּת") היא שפה שמית המדוברת באתיופיה. היא משתייכת לקבוצת השפות האתיו-שמיות בענף השמי הדרומי. המשמעות המילולית של השם "סבת-בית" היא "שבעה בתים", כינוי לשבעת העמים הגדולים החולקים שפה זו.
סבת-בית היא אחת משפות גוראגה, המדוברת באזור גוראגה המערבי שבמדינת האומות, הלאומים ועמי הדרום בדרום אתיופיה. על פי מיון המקובל, יש לשפה כמה ניבים:
צ'חה (čehā, čexā, Chaha, Cheha) מדובר במחוז צ'חה והוא הניב הנחקר ביותר.
אז'ה (Ezha, Eza, Izha) מדובר באזור אֵזַ'ה-נַה וּוֹלֵנֵה.
מוּחֵר (Muher, Muxar) מדובר בהרים מצפון לצ'חה ולאז'ה-נה וולנה.
גוּרָה מדובר במחוז גוּרוֹ
גוּמֵר (Gwemarra, Gʷəmarə) מדובר במחוז גומר
אינור (Enemor) מדובר במחוז אֵנֵמוֹרִי-נַה אֵאֲנֵר.
גְיֵיטוֹ, אַנְדֵגֵגְן והשפה שנכחדה מסְמס* נחשבים לפעמים תת-ניבים של אינור.
על פי מאגר אתנולוג, הניבים של סבת-בית הם: צ'חה, אֵזַ'ה, גוּמֵר (או גְװֵּמַרֵה), גוּרַה, גְײֵטוֹ (או גְײֵטַה) ומוּחֵר (או מוּהֵר, מװַּחֵר או מװַּהֵר). עם זאת, חלקן נחשבות לפעמים לשפות בפני עצמן. בפרט, מוּחֵר שונה כל כך מיתר הניבים, עד כדי כך שרוברט חצרון, בדעת יחיד, אינו מסווג אותו בקבוצת שפות גוראגה המערבית כלל.
צ'חה נחקר יותר מהניבים האחרים.
פונולוגיה

מערך הפונמות בסבת-בית גוראגה הוא טיפוסי למדי לענף האתיו-שמי, עם שלשות של עיצורים חוסמים קולי–אטום–מסודק.
לקריאה נוספת

Leslau, Wolf. 1997. "Chaha (Gurage) Phonology" in Kaye, Alan S. (ed.): Phonologies of Asia and Africa 1. Winona Lake: Eisenbrauns. pp. 373–397.
Rose, Sharon. 2007. "Chaha (Gurage) Morphology" in Kaye, Alan D. (ed.): Morphologies of Africa and Asia 1. Winona Lake: Eisenbrauns. pp. 403–427.
הערות שוליים

↑  סבת-בית במאגר אתנולוג (מהדורה 15, 2005)
↑  שפת סבת-בית במאגר אתנולוג, באתר www.ethnologue.com (באנגלית)
↑  Leslau, Wolf., Etymological dictionary of Gurage, Harrassowitz, 1979, ISBN 3-447-02041-5
↑  Robert Hetzron, Ethiopian Semitic : studies in classification, Manchester: Manchester University Press, 1972, ISBN 0-7190-1123-X
מחמוד חסן

מחמוד איברהים חסן (נולד ב-1 באוקטובר 1994) הידוע יותר בכינויו טרזגה הוא כדורגלן מצרי המשחק בעמדת הקשר בנבחרת מצרים.
קריירת מועדונים

חסן גדל במחלקת הנוער של אל אהלי קהיר. את הופעת הבכורה שלו בקבוצה ערך במסגרת ליגת האלופות של אפריקה לשנת 2012. בעקבות כישוריו הרבים וסגנון המשחק שלו אשר הזכירו את דויד טרזגה הצרפתי, קיבל המצרי את הכינוי טרזגה.
באפריל 2013 הוצע לו ללכת לניס הצרפתית לאחר שהרשים מאוד באליפות אפריקה עד גיל 20. בדצמבר 2013 הוא קושר למועדונים אירופאים מעוטרים בדמותם של סלטיק ונוטינגהאם פורסט.
באוגוסט 2015 טרזגה צורף בהשאלה לאנדרלכט עם אופציית רכישה בסוף העונה. את הופעת הבכורה שלו במדי הקבוצה ערך ב-27 בדצמבר 2015 נגד וסטרלו כאשר נכנס כמחליף בדקה ה-82.
כבר במרץ 2016 אנדרלכט הודיעה על מימוש אופציית הרכישה של טרזגה ורכשה אותו מאל אהלי בעבור סכום משוער של 2.2 מיליון אירו ובחודש מאי המעבר הפך לרשמי.
בעונת 17–2016 שיחק בהשאלה במדי מוסקרון ורשם ארבעה שערים בעשרים הופעות. בעונת 2017 הושאל לקסימפשה הטורקית. בקיץ 2018 חתם באופן קבוע בקסימפשה. ביולי 2019 חתם באסטון וילה מהפרמייר ליג.
ב-4 ביולי 2022 נמכר לטרבזונספור מאסטון וילה תמורת 4 מיליון אירו.
נבחרת מצרים

ב-30 באוגוסט 2014 טרזגה ערך את הבכורה שלו במדים הלאומים של מצרים כאשר הוא בן 19 ועשרה חודשים בלבד. מאז הוא היה לחלק קבוע בהרכב של הפרעונים. הוא נבחר על ידי המאמן הקטור קופר לשחק בקביעות בהרכב הפותח של המצרים במסגרת גביע אפריקה לאומות 2017.
נכלל בסגל נבחרת מצרים לטורניר גביע אפריקה לאומות 2023.
תארים

גביע אפריקה לאומות עד גיל 20 לשנת 2013
סגנית גביע אפריקה לאומות 2017
מילון דו-לשוני

מילון דו-לשוני הוא מילון המשמש לתרגום מילים או ביטויים משפה אחת לאחרת. מילון דו-לשוני עשוי להיות חד כיווני או דו כיווני. מילונים דו-כיווניים מורכבים בדרך כלל משני חלקים, כל אחד מהחלקים מציג מילים ומשפטים של שפה אחת לפי סדר אלפביתי יחד עם התרגום שלהם בשפה האחרת. בנוסף לתרגום, מילון דו לשוני בדרך כלל מציין את חלק הדיבר, מין, בניין וסימנים דקדוקיים אחרים כדי לעזור לדובר לא ילידי להשתמש במילה. מרכיבים נוספים שקיימים בחלק מן המילונים הם רשימות של ביטויים, מדריכי סגנון, טבלאות פעלים והפניות דקדוקיות. בניגוד למילון הדו-לשוני, מילון חד-לשוני מגדיר מילים וביטויים ולא מתרגם אותם.
היסטוריה

הקיסר הרומי קלאודיוס (10 לפנה"ס - 54 לסה"נ) נודע בכך שכתב מילון אטרוסקי- לטיני, שאבדו עקבותיו.
מילון דו-לשוני משמעותי נוסף היה Mahavvyutpatti . מהטביוטאפאטי (Wylie: Bye-brtag-tu rtogs-pared-pa chen-po), בתרגום: "הכרך הגדול של ההבנה המדויקת או האטימולוגיה החיונית", נערך בטיבט בשלהי המאה השמינית לסה"נ. אלפי מונחים סנסקריטיים וטיבטיים שנועדו לשמש כטקסטים בודהיסטים סטנדרטיים בטיבטית, והוא נכלל כחלק מהטנגיור הטיבטי.
מילונים מעברית וארמית לצרפתית של ימי הביניים היו מורכבים בקהילות היהודיות באירופה במאה הי-10 לסה"נ. אלה שימשו להבנה ולימוד של התלמוד ושל טקסטים יהודיים אחרים.